Simona Halep a fost eliminată din proba de dublu de la Australian Open.
Simona Halep s-a oprit în primul tur la Australian Open, în proba de dublu. Simona Halep și Charlotte Kempenaers-Pocz au primit un wildcard din partea organizatorilor. Tot joi dimineață a părăsit competiția de dublu și Mihaela Buzărnescu, alături de partenera ei Ankita Raina.
Simona Halep s-a oprit în primul tur la Australian Open, în proba de dublu, în care a făcut pereche cu tânăra australiancă de 16 ani Charlotte Kempenaers-Pocz. Cele două au fost învinse, joi dimineață, în două seturi, 4-6, 5-7, de cuplul australian Arina Rodionova/Storm Sanders.Simona Halep și Charlotte Kempenaers-Pocz au primit un wildcard din partea organizatorilor turneului pentru a intra în primul tur al tabloului de dublu de la Australian Open. Simona Halep a ales să concureze cu adolescenta de 16 ani la sugestia antrenorului ei, Darren Cahill.Cele două au avut o evoluție curajoasă, în primul set pierzând doar un singur game pe propriul serviciu, chiar primul, dar având cifre bune la procentul primului serviciu (76%) sau la punctele câștigate pe servicul doi (71%).Setul doi a fost unul chiar mai bun pentru Halep și Kempenaers-Pocz, ele reușind să facă două break-uri și să ducă scorul la 5-1. De aici însă, Rodionova și Sanders s-au concentrat mai bine și au câștigat toate celelalte 6 game-uri, adjudecându-și setul cu 5-7, și implicit și meciul.Tot joi dimineață a părăsit competiția de dublu și Mihaela Buzărnescu, alături de partenera ei Ankita Raina, care au fost învinse în două seturi, 3-6, 0-6, de perechea australiană Olivia Gadecki/Belinda Woolcock, beneficiare ale unui wildcard din partea organizatorilor.